SENA:ยิ้มรายได้ปีนี้เติบโตสูงกว่าเป้าราคาหุ้นไม่แพงแนะนำซื้อเป้า 4.51 บ.
SENA เปิดเผยว่ามั่นใจรายได้ปีนี้เติบโตมากกว่าเป้าหมายที่ตั้งไว้ 3.5 พันล้านบาท หรือมากกว่า 20% เพราะช่วง 8 เดือนแรกทำได้แล้ว 2.9 พันล้านบาท ราคาหุ้นขณะนี้ยังซื้อขายที่ไม่แพง P/E ปี 59 และ 60 เป็น 7.6 และ 6.9 เท่า ตามลำดับ ต่ำกว่าอุตสาหกรรม ส่วนคาดการณ์อัตราผลตอบแทนปันผลปี 60 ถือว่าสูงเป็น 5.8% กำหนดราคาพื้นฐานเป็น 4.51 บาท ซึ่งประเมินด้วย P/E ปี 60 ที่ 8 เท่า ราคาปิดมีส่วนเพิ่มได้อีก 16%
5 ก.ย. 2559

บล.ดีบีเอสฯ ระบุในบทวิเคราะห์วันนี้ (5 ก.ย.) ว่า ผู้บริหาร บริษัท เสนาดีเวลลอปเม้นท์ จำกัด (มหาชน) หรือ SENA เปิดเผยว่ามั่นใจรายได้ปีนี้เติบโตมากกว่าเป้าหมายที่ตั้งไว้ 3.5 พันล้านบาท หรือมากกว่า 20% เพราะช่วง 8 เดือนแรกทำได้แล้ว 2.9 พันล้านบาท ด้านยอดขายก็เชื่อว่าจะมากกว่าเป้าที่ 4.5 พันล้านบาท เพราะช่วง 8 เดือนแรกทำได้แล้ว 3.1 พันล้านบาท ส่วนปี 60 คาดว่ารายได้จะโตมากกว่า 20% เน้นเปิดโครงการขนาดใหญ่เพิ่ม (Aspen)
ผลกระทบ: รายได้และยอดขายในงวด 8 เดือน ปี 59 เป็นสัดส่วน 82% และ 69% แล้ว จึงถือว่ามีโอกาสประสบความสำเร็จตามที่บริษัทคาด แม้ว่ายอดขายเป็นสัดส่วนที่น้อยกว่า แต่หากพิจารณาโครงการใหม่ที่จะเปิดขายอีก 4 โครงการในครึ่งปีหลังที่เป็นคอนโดทั้งหมด ก็คาดว่าจะเพิ่มยอดขายได้ดี เพราะปกติคอนโดจะขายได้เร็วกว่าแนวราบ
คำแนะนำ: ซื้อยังคงประมาณการเดิมไว้ก่อน แม้มีแนวโน้มว่าจะออกมาดีกว่าคาด แม้ว่ารายได้ในช่วงครึ่งหลังปีนี้เป็นสัดส่วนเพียง 28% จากรายได้ทั้งปี เพราะคอนโดส่วนใหญ่มีการโอนมากในครึ่งแรกปีนี้ไปแล้ว แต่ก็ยังมีข้อดีจากกำไรในธุรกิจโซล่าฟาร์มจำนวน 46.5 เมกกะวัตต์ที่ช่วยเข้ามาสนับสนุน ซึ่งรับรู้ปีนี้เป็นปีแรก
ราคาหุ้นขณะนี้ยังซื้อขายที่ไม่แพง P/E ปี 59 และ 60 เป็น 7.6 และ 6.9 เท่า ตามลำดับ ต่ำกว่าอุตสาหกรรม ส่วนคาดการณ์อัตราผลตอบแทนปันผลปี 60 ถือว่าสูงเป็น 5.8% กำหนดราคาพื้นฐานเป็น 4.51 บาท ซึ่งประเมินด้วย P/E ปี 60 ที่ 8 เท่า ราคาปิดมีส่วนเพิ่มได้อีก 16% 